《相和歌辞·明月照高楼》
唐代·雍陶

朗月何高高，楼中帘影寒。
一妇独含叹，四坐谁成欢。
时节屡已移，游旅杳不还。
沧溟倘未涸，妾泪终不干。
君若无定云，妾若不动山。
云行出山易，山逐云去难。
愿为边塞尘，因风委君颜。
君颜良洗多，荡妾浊水间。

作者简介：雍陶（约789~873以前），字国钧，成都人。工于词赋。有《唐志集》五卷，今传。